Pobunjenici u Libiji uspostavljaju vlast u područjima koja kontroliraju
Lideri opozicije su uspostavili Nacionalno prelazno vijeće koje treba da zamjeni 41-no godišnju diktaturu Moammera Gadhafija.
Inostrani promatrači se plaše da bi revoluciju mogli iskoristiti islamski ekstremisti da preuzmu kontrolu, ali ekspert za islamsko pravo Osama el-Salladi kaže da libijsko društvo nije sklono ekstremizmu. Borbe u Libiji, izmedju opozicijskih i snaga lojalnih libijskom lideru Moammeru Gadhafiju, ušle su u treći mjesec, i pobunjenici su počeli poduzimati prve korake na uspostavi vlasti u područjima koja kontroliraju. Svakog petka na hiljade ljudi se okuplja ispred zgrade suda u Benghaziju u kojoj je sada centar opozicije. Zidovi zgrade postali su spomenik stotinama ljudi koji su poginuli u borbi protiv vladavine libijskog lidera Moammmera Gadhafija. Propovjednik govori o zloupotrebama Gadhafijevog režima. U medjuvremenu, lideri opozicije su uspostavili Nacionalno prelazno vijeće koje treba da zamjeni 41-no godišnju diktaturu. Glasnogovornik Mustafa Gheriani kaže da predstoji dosta posla: "Mi iz temelja gradimo zemlju, i dokaz da radimo bolji posao jeste da cijeli istočni dio zemlje funkcionira bolje nego ikada prije i bolje nego dijelovi u kojima vlada pukovnik Gadhafi." Vijeće ima 31 predstavnika, iz svih političkih okruga u Libiji. Objavljena su imena samo desetorice. Ostala imena se drže u tajnosti iz sigurnosnih razloga jer Gadhafijeve snage još uvijek kontrolišu centralni i zapadni dio Libije, a pobunjeničke snage, uglavnom, sačinjavaju neutrenirani dobrovoljci. Nacionalno vijeće dijeluje kao privremeno zakonodavno tijelo i nadgleda krizni tim koji upravlja područjima pod kontrolom opozicije. Član njegovog političkog savjetodavnog komiteta, Zahi Mogherbi kaže da se nada da će panel eksperata konačno napraviti nacrt novog ustava: "Mi imamo jako dobre izglede da svoju zemlju transformišemo u istinsku demokraciju, ustavno i gradjansko društvo u kojem će sve grane vlasti raditi u skladu sa zakonom poštujući prava gradjana, politička, gradjanska i sva druga koja su narodu Libije zagarantovana." Inostrani promatrači se plaše da bi revoluciju mogli iskoristiti islamski ekstremisti da preuzmu kontrolu, ali ekspert za islamsko pravo Osama el-Salladi kaže da libijsko društvo nije sklono ekstremizmu: "Libija žudi za slobodom, i mi ćemo svijetu dokazati da je njeno razumjevanje Islama umjereno i budućnost će to pokazati." Mogherbi kaže da niko ne želi živjeti u sistemu koji potkopava društvene institucije kako bi pomagao vlast jednog čovjeka: "Jedini koncenzus kojeg sada vidim i oko čega se možemo složiti, jeste da nismo spremni, i da nećemo prihvatiti da živimo pod bilo kakvim oblikom diktatorskog režima, bio on islamski ili komunistički." Gheriani kaže da ljudi žele izgraditi Libiju u kojoj će svako imati jednake izglede za dom, zdravstvenu zaštitu, obrazovanje i dobru ishranu: "Ja sam jako optimističan u budućnost Libije i mislim da Libija može biti moderna država, dio ovog svijeta. I to može služiti kao primjer u demokratizaciji zemalja takozvanog Trećeg Svijeta, i kako demokracija može biti od koristi ljudima u Libiji." Novi lideri Libije kažu da znaju da će put biti težak i pun rizika, ali čvrsto vjeruju da će uspjeti izgraditi novu, modernu državu.